b"\n_START_ARTICLE_\nTorre de Can Pujades\n_START_SECTION_\nDescripci\xc3\xb3\n_START_PARAGRAPH_\nLa masia de Can Pujades, documentada al segle XVI com a mas Noguera de la Torre, est\xc3\xa0 situada al sud-est del terme municipal. El conjunt actual \xc3\xa9s fruit de diversos moments constructius que amplien i modifiquen un nucli inicial, de possible cronologia baix-medieval. A la zona nord del conjunt hi ha una torre de planta circular, que juntament amb un cos d'edifici definirien aquest primer moment constructiu. La torre es conserva en tota la seva al\xc3\xa7ada, amb reparacions i modificacions posteriors a la seva construcci\xc3\xb3 inicial, de les quals destaca la restauraci\xc3\xb3 duta a terme als anys 60 del segle XX on es va coronar amb els merlets que es veuen actualment. Consta de 3 pisos, te diverses finestres g\xc3\xb2tiques, i una espitllera a la planta baixa. Les diferents ampliacions del conjunt han suposat que la torre quedi integrada al seu interior, ja que les noves edificacions se li han anat lliurant. Les restes corresponents a l'evoluci\xc3\xb3 i \xc3\xbas de la torre se situen al subs\xc3\xb2l.\n_START_SECTION_\nHist\xc3\xb2ria\n_START_PARAGRAPH_\nLa documentaci\xc3\xb3 indica que l'any 1505 era propietat de Pere Noguera, batlle del poble, i el 1553 apareix citada a la documentaci\xc3\xb3 com mas Noguera de la Torre._NEWLINE_Durant la guerra de successi\xc3\xb3, l'any 1714 les tropes borb\xc3\xb2niques la van cremar, i apareix citada com a can Pujades, propietat de Manuel de Sentmenat._NEWLINE_Deixa de p\xc3\xa8rt\xc3\xa0nyer a aquesta fam\xc3\xadlia quan Francesc Xavier de Sentmenat ven la propietat en 1838, i despr\xc3\xa9s de passar per diversos propietaris, actualment pertany i \xc3\xa9s la seu del Real Club de Tennis Barcelona-Tei\xc3\xa0."